Baselios Cleemis

Baselios Cleemis (borgerlig navn Isaac Cleemis Thottunkal; født 15. juni 1959 i Tiruvalla i Kerala i India) er storerkebiskop av Thiruvananthapuram og som sådan katolikos (overhodet) for den syro-malankariske katolske kirke. Han tiltales moran mor. Baselios Cleemis er den andre innehaveren av storerkebiskoptittelen, etter at Thiruvananthapuram ble opphøyet til storerkebispedømme av pave Johannes Paul II i 2005.

Den syro-malankariske kirke er den mindre av Indias to katolske særkirker av orientalske rituser; den Den syro-malabariske kirke er den største, ca ti ganger så stor som den Basileios Cleemis er overhodet  for. Han er den første biskop av denne kirke og den femte person fra Kerala som er utnevnt til kardinal. Han sa at det var et tegn på pavens verdsettelse av indiske katolikkers «enhet i mangfold», og viste til Moder Teresa av Calcuttas vitnesbyrd, forsvar av menneskeliv og eksempel på autentisk bønn.

Liv og virke
Prest
Han ble diakonviet i Poona av biskop Valerian D’Souza av Poona og til prest av biskop Cyril Baselios Malancharuvil O.I.C. av Battery. Etter å ha blitt presteviet i 1986, studerte Thottunkal fra 1991 til 1996 ved Det pavelige universitet Sankt Thomas Aquinas i Roma.

Hjelpebiskop i Trivandrum
I 2001 ble han ordinert til hjelpe- og titulærbiskop i Trivandrum. Han ble bispeviet av erkebiskop Cyril Baselios Malancharuvil O.I.C. av Trivandrum (Syro-malankara): medkonsekrerende var biskop Geevarghese Timotheos Chundevalel av Tiruvalla (Syro-malankara), og biskop Geevarghese Divannasios Ottathengil av Battery (Bathery) (Syro-malankara).

Epark. senere erkeepark, av Tiruvalla
I 2003 ble han innsatt som epark (biskop) av Tiruvalla, som i 2006 ble opphøyet til erkeeparki.
Storerkebiskop
Den 8. februar 2007 ble Thottunkal av den syro-malankariske synoden valgt til ny storerkebiskop og to dager senere bekreftet av pave Benedikt XVI. Han tok da navnet Baselios Cleemis.

Kardinal
Den 24. oktober 2012 kunngjorde pave Benedikt XVI kunngjorde at han ønsket å utnevne ham til kardinal den 24. november 2012.] I konsistoriet den 24. november samme år ble han så tatt opp i kardinalkollegiet som kardinalprest i  titulærkirken San Gregorio VII. Inntil kardinalskreeringen av Soane Patita Paini Mafi var han verdens yngste levende kardinal. 

I mars 2013 deltok han i konklaven i 2013, hvor han også var det yngste medlemmet.

 Episkopalgenealogi 
Hans episkopalgenealogi er:

 Erkebiskop Ivanios Givergis Thomas Panikervitis (Panickerveetil) (1882-1983) *1925
 Erkebiskop Benedict Varghese Gregorios Thangalathil, O.I.C. (1916-1994) *1953
 Erkebiskop Cyril Baselios Malancharuvil, O.I.C. (1935-2007) *1978
 Kardinal stor-erkebiskop Baselios Cleemis (Isaac) Thottunkal (1959- ) *2001thoi, lest 5. januar 2022

 Referanser 

 Eksterne lenker 
 Biografi på The Cardinals of the Holy Roman Church

Kategori:Indiske katolske biskoper
Kategori:Personer fra Pathanamthitta District i Kerala
Kategori:Linjen Panickerveetil (syro-malankara)